1872



Események

Határozott dátumú események 
 június 12. és július 9. között – Országgyűlési választások Magyarországon.
 november 30. – Lejátssza első hivatalos mérkőzését az angol labdarúgó-válogatott Skócia ellen, az eredmény 0–0-s döntetlen.
december 5. – Lónyay Menyhért miniszterelnök lemondása után megalakul a Szlávy-kormány.

Határozatlan dátumú események 
 az év folyamán –
 A kolozsvári egyetem megalapítása, amely a Szegedi Tudományegyetem jogelődje.
 Richard Dedekind Folytonosság és az irracionális számok c. értekezésében egy lehetséges definíciót ad az irracionális számokra.
 A Magyar Tudományos Akadémián a Meteorológiai és Földdelejességi Magyar Királyi Központi Intézet (alapítva 1870) igazgatója, Schenzl Guidó bemutatja Magyarország első csapadéktérképét.

Az év témái

Államok vezetőinek listája 1872-ben

1872 az irodalomban

1872 a tudományban

1872 a vasúti közlekedésben 
 
Megkezdődik a gőzmozdonyok gyártása Resicabányán.

1872 a jogalkotásban 
 Lásd: az 1872 a jogalkotásban című szócikkben.

Születések 
 február 29. – Vámbéry Rusztem jogász, polgári radikális publicista († 1948)
 március 7.
 Piet Mondrian holland festő († 1944)
 Beniczky Elemér magyar földbirtokos, szolgabíró, országgyűlési képviselő († 1958)
 május 8. – Margó Ede szobrász († 1946)
 május 12. – Telcs Ede szobrászművész († 1948)
 május 18. – Bertrand Russell angol matematikus, logikus és filozófus († 1970)
 május 28. – Horger Antal nyelvész, egyetemi tanár, az MTA tagja († 1946)
 május 29. – Pilch Jenő katonatiszt, hadtörténész, katonai szakíró, az MTA tagja († 1937)
 május 31. – Charles Greeley Abbot amerikai csillagász († 1973)
 június 3. – Mosshammer Ottó osztrák-magyar hárfaművész és hárfatanár († 1957)
 július 7. – Bekey Imre Gábor barlangkutató, barlangfotós, turisztikai író († 1936)
 július 12. – Emil Hácha cseh ügyvéd, Csehszlovákia és a Cseh–Morva Protektorátus elnöke († 1945)
 július 16. – Roald Amundsen, a Déli-sark egyik első kutatója († 1928)
 augusztus 9. – Habsburg József magyar kormányzó, József nádor unokája, osztrák főherceg, magyar királyi herceg, honvéd tábornagy, felsőházi tag († 1962)
 augusztus 14. – Borsos István amerikai magyar református lelkész, misszionárius († 1943)
 szeptember 1. – Brüll Adél (Diósy Ödönné, Léda), Ady Endre szerelme († 1934)
 szeptember 18. – Csizmadia András magyar gazdálkodó, kisbirtokos, országgyűlési képviselő († 1952)
 szeptember 23.
 Szolomija Amvroszijivna Kruselnicka ukrán opera-énekesnő, zenepedagógus († 1952)
 Richter Gedeon, a modern hazai gyógyszeripar megteremtője († 1944)
 október 4. – Schöpflin Aladár író, műfordító († 1950)
 november 4. – Barbu Știrbey román kormányfő († 1946)
 november 23.
 Manuel de Falla spanyol klasszikus zeneszerző († 1946)
 Schimanek Emil Kossuth-díjas gépészmérnök, egyetemi tanár († 1955)
 december 5. – Harry Nelson Pillsbury amerikai sakkozó († 1906)
 december 7. – Johan Huizinga holland történész és indológus, az MTA tiszteleti tagja († 1945)
 december 8. – Janovics Jenő színész, rendező, a magyar filmgyártás úttörője († 1945)
 december 17. – Valdemar Langlet svéd író, újságíró, nyelvész, 1944-ben a Svéd Vöröskereszt budapesti főmegbízottjaként az embermentő akciók egyik irányítója. († 1960)
 december 26. – Schulek János építész († 1948)

Halálozások 
 január 11. – Balogh János alispán, országgyűlési követ (* 1796)
 január 14. – nagyajtai Kovács István történész, jogász, az MTA tagja, az erdélyi történetírás úttörő alakja (* 1799)
 február 16. – Franz Deym gróf, császári és királyi altábornagy, az 1848–49-es szabadságharcban a császári csapatok egyik tábornoka (* 1805)
 április 27. – Ion Heliade-Rădulescu román nyelvész, műfordító, politikus, a Román Akadémia első elnöke (* 1802)
 szeptember 2. – Elefánt Mihály evangélikus lelkész, költő (* 1816)
 szeptember 3. – Immanuel Nobel svéd mérnök, építész, feltaláló, gyáriparos, Alfred Nobel apja (* 1801)
 szeptember 16. – Galambos Márton állatorvos, orvos, honvédorvos (* 1820)
 szeptember 22. – Vlagyimir Dal oroosz író, folklorista, lexikonszerkesztő (* 1801)
 szeptember 29. – Déryné Széppataki Róza színésznő (* 1793)
 október 8. – Kagerbauer Antal építész (* 1814)
 október 10. – William H. Seward politikus, az USA külügyminisztere (* 1801)
 november 23. – Sir John Bowring, angol nyelvész, közgazdász, politikus, író és utazó, az első angol nyelvű magyar versantológia fordítója és összeállítója (* 1792)
 november 25. – Bozóky János magyar reáliskolai igazgató-tanár (* 1838)
 december 14. – Driquet Péter honvéd alezredes (* 1820)
 december 19. – Andrássy György császári és királyi kamarás, valódi belső titkos tanácsos, Magyarország főpohárnokmestere, a tiszai vaspályatársaság és a felső-magyarországi bányamívelő egyesület elnöke, az MTA tagja (* 1795)
 december 29. – Deáky Zsigmond bölcselet és teológiai doktor, caesaropoli felszentelt püspök és győri kanonok, a pápa házi főpapja, királyi tanácsos, a Magyar Tudományos Akadémia tiszteleti tagja, költő (* 1795)
 december 31. – Aleksis Kivi, svéd származású, finn író, a finn nyelvű irodalom egyik megteremtője (* 1834)

Jegyzetek 

19. század